google/wiki40b huggingface dataset:
डब्बू रत्नाणी

जीवनी

उनका जन्म २४ दिसंबर, मुंबई मैं हुआ। वह पहले-पहले सुमित चोपड़ा के साथ काम करते थे। वह सुमित चोपड़ा के अंतर्गत काम कर रहे थे। १९९४ के बाद से स्वतंत्र रूप से काम कर रहा है। वह अपने बीवी और तीन बच्चों से बहुत प्यार करते हैं।

काम

डब्बू रत्नाणी भारतीय सिनेमा के प्रमुख चित्र और सेलिब्रिटी फोटोग्राफर में से एक है। उनका इस उद्योग में प्रारंभ उनकी अच्छी किस्मत से हुआ। कई सालों से उनकी पत्नी उन्के साथ काम कर रही है। उनको फिल्मों के वजह से काफी संपादकीय काम करने को मिला और वे फिर मॉडल के पोर्टफोलियो का काम करने लगे। और इन सब के कारण डब्बू रत्नाणी विज्ञापन में चले गए। अपने फिल्म विज्ञापन और प्रचार अभियानों के लिए उन्हें इस्तेमाल किया गया है।

कैलेंडर

डब्बू रत्नाणी का सबसे अच्छा काम उनका वार्षिक कैलेंडर है। उन्का इस सिनेमा मे अपने इस कैलेंडर के वजह से ही नाम हुआ है। उन्होंने सबसे प्रसिद्ध सेलिब्रिटीयो के साथ २००४ से काम करना प्रारंभ कर दिया था।
२००४ - पेरिजाद जोराबियन, उर्मिला मातोंडकर, प्रियंका चोपड़ा, नेहा धूपिया, बिपाशा बसु, ईशा देओल, प्रीति जिंटा, अमृता अरोड़ा, ऐश्वर्या राय, रानी मुखर्जी, रवीना टंडन, अमृता राव, शिल्पा शेट्टी, लारा दत्ता, दीया मिर्जा, कैटरीना कैफ, समीरा रेड्डी, सोहा अली खान, अमीषा पटेल, तब्बू, ईशा कोप्पिकर, पूजा भट्ट, रिया सेन, महिमा चौधरी, शाहरुख खान
२००५ - बिपाशा बसु, शाहिद कपूर, प्रियंका चोपड़ा, अमिताभ बच्चन, ऐश्वर्या राय, जॉन अब्राहम, उर्मिला मातोंडकर, अजय देवगन, रितिक रोशन, रिया सेन, फरदीन खान, लारा दत्ता, जायद खान, संजय दत्त, अमीषा पटेल, अभिषेक बच्चन, कोएना मित्रा, शाहरुख खान, करीना कपूर, समीरा रेड्डी, अर्जुन रामपाल, प्रीति जिंटा, सलमान खान
२००६ - मल्लिका शेरावत, आमिर खान, शाहरुख खान, संजय दत्त, रानी मुखर्जी, सेलिना जेटली, अर्जुन रामपाल, लारा दत्ता, बिपाशा बसु, शाहिद कपूर, रिया सेन, अमिताभ बच्चन, ऐश्वर्या राय, ईशा देओल, सलमान खान, करीना कपूर
२००७ - काजोल, ऋतिक रोशन, अमिताभ बच्चन, बिपाशा बसु, जॉन अब्राहम, ऐश्वर्या राय, अर्जुन रामपाल, सैफ अली खान, अक्षय कुमार, आयशा टाकिया, रिया सेन, शाहरुख खान, विद्या बालन, ईशा देओल, रानी मुखर्जी, प्रियंका चोपड़ा, अजय देवगन, प्रीति जिंटा, अभिषेक बच्चन, बॉबी देओल, मल्लिका शेरावत, रितेश देशमुख, सलमान खान, विद्या बालन
२०१० - रितिक रोशन, बिपाशा बसु, रणबीर कपूर, सैफ अली खान, जेनेलिया डिसूजा, जॉन अब्राहम, कंगना राणावत, इमरान खान, करीना कपूर, अभिषेक बच्चन, प्रियंका चोपड़ा, अक्षय कुमार, काजोल, अर्जुन रामपाल, दीपिका पादुकोण, फरहान अख्तर, कैटरीना कैफ, अमिताभ बच्चन, सोनम कपूर, शाहरुख खान, ऐश्वर्या राय, सलमान खान, असिन थोट्टूमकल, विद्या बालन
और इस साल २०१६ मे - अमिताभ बच्चन, शाहरुख खान, अभिषेक बच्चन, अक्षय कुमार, जॉन अब्राहम, रणबीर कपूर, रितिक रोशन, फरहान अख्तर, रणवीर सिंह , वरुण धवन , सिद्धार्थ मल्होत्रा, अर्जुन रामपाल, विद्या बालन, प्रियंका चोपड़ा, आलिया भट्ट , लिसा हेडन, ऐश्वर्या राय बच्चन, अथिया शेट्टी, श्रद्धा कपूर, परिणीति चोपड़ा, जैकलिन फर्नांडीज, सोनाक्षी सिन्हा, अनुष्का शर्मा।
उनका पहला कैलेंडर २००४ मे प्रक्षेपण हुआ था। सारे सेलिब्रिटी बेसब्री से इस कैलेंडर शूट का इंतजार करते हैं।
अतरौली हरदोई

अतरौली  एक गाँँव है जो कि भारत के उ॰प्र॰ राज्य में जिला हरदोई में जिला मुख्‍यालय से करीब 70 किलोमीटर दूर संडीला तहसील में स्थित है। अतरौली में पुलिस स्‍टेशन, बैंक, स्‍कूल, कालेज, बाजार आदि सुविधाएं उपलब्‍ध हैं। इस कस्‍बे मेंं एक प्रसिद्ध विद्यालय का नाम पब्लिक साइंस स्‍कूल अतरौली हरदोई है।
रितुपर्णा सेनगुप्ता

प्रारंभिक जीवन और शिक्षा

सेनगुप्ता का जन्म 7 नवम्बर 1971 में कलकत्ता में हुआ था। वह बचपन से ही कला में सक्रिय थीं और चित्रांगशु नामक चित्रकारी विद्यालय में चित्रकारी, नृत्य, गायन और हस्तशिल्प की शिक्षा लेती थीं। उन्होंने माउंट कार्मेल स्कूल में अपनी स्कूली शिक्षा प्राप्त की और बाद में लेडी ब्रेबॉर्न कॉलेज में इतिहास से स्नातक की उपाधि हासिल की। उन्होंने कलकत्ता विश्वविद्यालय से कला में स्नातकोत्तर का अध्ययन शुरू किया लेकिन अभिनेत्री के रूप में अपने कैरिअर पर ध्यान देने के लिए उन्हें अपनी पढ़ाई को बाधित करना पड़ा.

निजी जीवन

सेनगुप्ता ने अपने बचपन के साथी संजय चक्रवर्ती से कोलकाता में 13 दिसम्बर 1999 में शादी की जो कि मोबीएप्स के संस्थापक और सीईओ हैं। वे थलासेमिया से पीड़ित बच्चों के कल्याण में सक्रिय रूप से शामिल हैं। उन्हें आउटडोर खेल भी पसंद है और समय बिताने के लिए बैडमिंटन भी खेलती हैं।
परवीन ताल्‍हा

सुश्रीपरवीन ताल्‍हा को सि‍वि‍ल सेवा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे उत्‍तर प्रदेश राज्य से हैं।
वानुकाका भाषा

वानुकाका एक आस्ट्रोनेशियन भाषा है जो इंडोनेशिया में बोली जाती है। यह मुख्य रूप सेसुंबा द्वीप में बोली जाती है एवं यह 10 000 लोगों की मातृभाषा है।
राजस्थान के गृह मंत्री

राजस्थान के 
गृह मंत्री जो राजस्थान सरकार के गृह मंत्रलय के सम्बंधित कार्य को करता है। जो राजस्थान सरकाम्बंधित मुख्य विभा
गो गोआ गॉन

पटकथा

हार्दिक (कुणाल खेमू), लव (वीर दास) और बनी (आनंद तिवारी) रेव पार्टी मनाने के लिए एक द्वीप में जाते हैं। यहां लव की मुलाक़ात लूना (पूजा गुप्ता) से होती है। लूना भी अपने दोस्तों के साथ पार्टी मनाने यहां आई हुई है। वहां पर एक खास किस्म की ड्रग्स खाकर कई लोग मर जाते हैं और जॉम्बी (नीरस व्यक्ति जिन पर किसी जादू का प्रभाव हो) बन जाते हैं। दरअसल ज़ॉम्बीज़ वो लोग होते हैं जिनके दिमाग़ का एक छोटा सा हिस्सा मरने के बाद भी काम करता रहता है, जिसकी वजह से ये लोग चहलकदमी करते नज़र आते हैं। हार्दिक, लव और बनी ड्रग नहीं लेते और ज़िंदा बच जाते हैं। ज़ॉम्बीज़ उनका पीछा करते हैं। लूना के भी दोस्त जॉम्बी बन चुके हैं। वो चारों किसी तरह से जॉम्बीज़ से बचना चाहते हैं, क्योंकि अगर किसी जॉम्बी ने उनमें से किसी एक को भी काट लिया तो वो भी जॉम्बी बन जाएगा। उनके लिए सहारा बनकर आता है बोरिस (सैफ़ अली ख़ान) और उसका एक दोस्त जिन्हें मालूम है कि ज़ॉम्बी को कैसे मारा जाता है। और इस प्रकार कथा आगे बढ़ती है।
अजमेरी गेट, चाँदनी चौक, दिल्ली

यह दिल्ली के मुगल कालीन बाजार चाँदनी चौक से जुङा एक यादगार हिस्सा है। यह पुरानी दिल्ली शहर की चारदीवारी का पाँच में से एक दरवाजा है, जिसे अजमेरी दरवाजा भी कहते हैं। यह नई दिल्ली रेलवे स्टेशन के समीप ही है।
सोयाबीन मोजेक वाइरस

सोयाबीन मोजेक वाइरस एक पादप विषाणु है।
कान्होजी आंग्रे

कान्होजी आंग्रे (जन्म: अगस्त 1669, देहांत: 4 जुलाई 1729), जिन्हें 18वी सदी ई॰ में मराठा साम्राज्य की नौसेना के सर्वप्रथम सिपहसालार थे। उन्हें सरख़ेल आंग्रे भी कहा जाता है। "सरख़ेल" का अर्थ भी नौसेनाध्यक्ष (ऐडमिरल) होता है। उन्होंने आजीवन हिन्द महासागर में ब्रिटिश, पुर्तगाली और डच नौसैनिक गतिविधियों के विरुद्ध लड़ाई लड़ी। उनके पिता तान्होजी आंग्रे भी छत्रपति शिवाजी की फ़ौज में नायक थे और कान्होजी आंग्रे का बचपन से ही मराठा फ़ौज के साथ सम्बन्ध रहा। उन्होंने मराठा नौसेना को एक नए स्तर पर पहुँचाया और कई स्थानों पर मराठा नौसैनिक अड्डे स्थापित किये, जिनमें अण्डमान द्वीप, विजयदुर्ग (मुंबई से 425 किमी दूर), आदि शामिल थे। वे आजीवन अपराजित रहे।
कालपी

पौराणिक

महर्षि वेदव्यास जी का जन्म यहीं यमुना के किसी द्वीप पर हुआ था । किंवदंतियों के आधार पर कालपी नगर चौथी शताब्दी में वसुदेव द्वारा बसाया गया था। डॉ॰ प्रताप सिंह कनौजिया के लेख के अनुसार 'कान्यकुब्ज माहात्म्य' में वर्णित कृष्णपुत्र शांब दुर्वासा ऋषि के शापवश कोढ़ी हो गए थे और सूर्यकुंड (मकरंजनगर, कन्नौज) में स्नान करने पर कोढ़मुक्त हुए थे। अत: शांब द्वारा यमुना केतट पर कालप्रियनाथ (सूर्यदेव) का मंदिर बनवाना तथा बाद में उस स्थान का कालपी नाम से प्रसिद्ध होना सच प्रतीत होता है। कन्नौज के मौखरी नरेश यशोवर्मन् तथा उनके दरबारी कवि भवभूति ने भी कालप्रियनाथ का वर्णन किया है। 'कान्यकुब्ज महात्म्य' के अनुसार कन्नौज की दक्षिणी सीमा कालपी तक थी। अत: उपर्युक्त तथ्यों से यह निर्विवाद सिद्ध हाता है कि कान्यकुब्ज प्रदेश के अंतर्गत यमुना तट पर निर्मित कालप्रियनाथ के नाम पर ही कालपी का नामकरण हुआ।

ऐतिहासिक

ऐतिहासिक नगर है जहाँ पुराने समय से लगातार राजनीतिक उथल-पुथल होती रही है। सन् ११९६ ई. में यह नगर कुतुबुद्दीन के आधिपत्य में आया। पंद्रहवी शताब्दी में जौनपुर के इब्राहिम शाह ने कालपी को जीतने के लिए दो बार प्रयास किया लेकिन असफल रहे और नगर पर मालवा के होशांग शाह का पूर्ण अधिकार हो गया। कुछसमय बाद इब्राहिम के वंशज महमूद को कालपी पर कब्जा करने को कहा गया लेकिन शर्त थी कि उसके राज्यपाल को दंडित किया जाए। यह शर्त महमूद को मंजूर न थी। अत: दिल्ली के शासकों और जौनपुर राज्य के बीच कालपी को लेकर काफी दिनों तक संघर्ष चलता रहा और सन् १४७७ ई. में यहाँ एक भयंकर युद्ध हुआ जिसमें जौनपुर के हुशेनशाह भागकर कन्नौज चले गए। वहाँ भी वे पुन: पराजित हुए। सन् १५२६ ई. में पानीपत की विजय के बाद सम्राट् बाबार का मार्ग दक्षिण की ओर स्वत: खुल गया। राणा के वंशजों और अफगानों ने मिलकर उनका रास्ता रोकना चाहा। इन्होंने कालपी पर अधिकार तो कर लिया लेकिन बाद में हार खानी पड़ी। सन् १५२७ ई. में जौनपुर और बिहार दोनों पर विजय प्राप्त कर लेने के बाद बाबर ने कालपी पर अधिकार कर लिया। हुमायूँ ने कालपी को अपने अधिकार में सन् १५४० ई. तक रखा। अकबर के समय में कालपी सरकार का मुख्यालय रहा। बाद में मराठों ने इस नगर को राज्यपाल के मुख्यालय का रूप दिया। मई, सन् १८५८ ई. में झाँसी की रानी के नेतृत्व में यहाँ भयंकर युद्ध हुआ जिसमें राव साहब और बाँदा के नवाब का पूरा सहयोग था।

भौगोलिक

कालपी यमुना नदी के बीहड़ इलाके में बसा हुआ है। इसके पश्चिमी भाग में अनेक प्राचीन मकबरे हैं जिन्हें 'चौरासी गुंबज' कहा जाता है। यमुना के ये बीहड़ भूभाग नगर के प्राचीन एवं आधुनिक बसावक्रम को अलग कर देते हैं। प्राचीन कालपी नगर नदी के पास एक ऊँचे भूभाग पर बसा हुआ है जिसमें भूरे पलस्तर (प्लास्टर) की दीवारें और यत्रतत्र छिटके हुए वृक्ष दिखाई देते हैं। यहाँ मुसलमान शासकों के मकबरे बहुतायत से देखने को मिलते हैं। नया कालपी नगर नदी से थोड़ी दूर, दक्षिण पूर्व की ओर बसा हुआ है। नदी के किनारे इन खंडहरों में एक भग्नावशेष ऐसा है जिसकी दीवार नौ फुट मोटी है और जिसे वहाँ के राज्यपाल का कोषागार समझा जाता है। सन् १८६८ ई. से ही कालपी में एक नगरपालिका (म्युनिसिपैलिटी) है। दक्षिणी उत्तर-प्रदेश का यह एक प्रमुख व्यापारिक केंद्र भी रह चुका है। यहाँ से अनाज एवं कपास कानपुर, कलकत्ता और मिर्जापुर को भेजे जाते रहे हैं।
कानो मोतोनोबू

कानो मोतोनोबू जापान के महान चित्रकार थे।
यामाहा मोटर

इतिहास

यामाहा का मोटरसाइकिल प्रभाग 1955 में स्थापित किया गया था, जिसकी अध्यक्षता जीनोची कावकामी ने की थी। यामाहा का सबसे पहला उत्पाद, 125सीसी दो-चक्रिय, एकल सिलेंडर मोटरसाइकिल, वायए-1 था, जोकि जर्मन डीकेडब्ल्यू आरटी125 की एक प्रति थी। यामाहा 1956 में अंतरराष्ट्रीय स्तर पर रेस प्रतिस्पर्धा करना शुरू कर दिया, जब वे वाईए-1 के साथ कैटालिना ग्रैंड प्रिक्स में भाग लिया एवं छठे स्थान प्राप्त किया। 
1963 तक बेलाजी ग्रैंड प्रिक्स में यामाहा अपने दो-स्ट्रोक इंजन और रेसिंग दोनों वाहनों के साथ इस अंतरराष्ट्रीय प्रतियोगिता में पहली जीत चख चुका था। जिसके कारण उनकी बिक्री आसमान छुने लगी। यामाहा ने 1964 में थाईलैंड और 1968 में नीदरलैंड में अपनी वाहनों कि बिक्री के साथ ही अपनी एक अंतरराष्ट्रीय सहायक कंपनी स्थापित कर दी।.
1967 में एक नया मॉडल350 सीसी दो स्ट्रोक जुड़वां आर-1 श्रंखला में जोड़ा गया, वहीं 1968 में यामाहा ने अपना पहला चार-स्ट्रोक वाला मोटरसाइकिल, एक्सएस-1 लॉन्च किया।
1970 के दशक में यामाहा ने ऑफ-रोड रेसिंग और मनोरंजन के लिए समर्पित ऑफ-रोड बाइक भी बाजार में लेकर आयी। यामाहा ने 1960 और 1970 के दशक में भी वाहनों कि दौड़ों में हिस्सा लेता रहा।
1985 में, सड़क के लिए अधिक लोकप्रिय और व्यावहारिक उच्च-प्रदर्शन मॉडल FZ750 में पेश किया गया। यह एक अभिनव 750सीसी चार-स्ट्रोक इनलाइन चार सिलेंडर वाला मॉडल था।
पदम

आवागमन

यहाँ तक पहुँचने के लिए फिलहाल एक ही संपर्क मार्ग (लिंक रोड) है - राष्ट्रीय राजमार्ग 01 डी, जो कि इसे कारगिल से होते हुए बाकी देश से जोड़ता है। कारगिल शहर से पदम की दूरी 240 किलोमीटर है। मनाली लेह राजमार्ग पर स्थित हिमाचल प्रदेश के दारचा और पदुम के बीच एक ट्रेक भी है तथा सड़क निर्माण का कार्य जारी है।

भूगोल

पदम तीन तरफ फैली हुई ज़ांस्कर घाटी के केंद्र में स्थित है। यहाँ की औसत ऊँचाई 3,657 मीटर (11,998 feet) है।

जनसांख्यिकी

पदम की जनसंख्या लगभग 1,000 है।  पदम में अधिकतर लोग तिब्बती बौद्ध हैं। लगभग ४०% आबादी मुस्लिम भी है जो मूलतः बल्तिस्तानी हैं तथा १७वीं शताब्दी से यहाँ बसे हुए हैं।

नगर

उप-खंड मुख्यालय पदम ज़ंस्कार खंड का नगर है जो जम्मू कश्मीर के कारगिल जिले में स्थित है।
ज़ंस्कार नदी वादी में बहती है और इसका स्रोत पेंसी ला का द्रांग द्रूंग ग्लेसियर है।
ज़ंस्कार नदी पिबिटिंग गाँव के निकट लुंगनाक नदी में जाकर मिलती है।
पदम के निकट कई उल्लेखनीय बौद्ध आश्रम हैं जिनमें बर्दन आश्रम और कुर्शा आश्रम शामिल हैं। उनके अलावा नवनिर्मित दलाई लामा फोटांग भी है।

मार्ग

बस से:
यहाँ बस का विवरण पहली जुलाई से लेकर सितम्बर की १५ तक ही लागू होती हैं। इसके पश्चात मनाली-लेह राष्ट्रीय राजमार्ग औपचारिक रूप से बंद पड़ जाता है। दूसरी सड़कें जिनमें लेह से श्रीनगर का कारगिल से होता राजमार्ग अकतूबर के अंत तक खुला होता है। ज़बरदस्त बर्फ़बारी के बावजूद भी लेह से नुबरा वादी की सड़क जो खुरदुंग ला की ऊँचाई से होकर गुज़रती है, पूरे साल खुली रहती है।
कृष्णा पूनिया

व्यक्तिगत जीवन

कृष्णा पूनिया एक जाट परिवार से  अग्रोहा हिसार हरियाणा से है।  इन्होंने सन २००० में राजस्थान के चुरू ज़िले के गागर्वास गांव के रहने वाले वीरेन्द्र सिंह पूनिया से की थी। इनके पति जयपुर में भारतीय रेलवे में कार्यरत है। कृष्णाने अपनी पढ़ाई साइकोलॉजी में कनोडिया गर्ल्स कॉलेज जयपुर से की थी।

खेल जीवन

पूनिया ने २००६ में दोहा एशियन खेलों में कांस्य पदक जीता था। उस वक़्त इन्होंने चीन के ऐमीन सिंग को और मा झंउंजन को हराया था। कृष्णा पूनिया ने ४६वें ओपन नेशनल एथलेटिक्स चैंपियनशिप में स्वर्ण पदक जीता था उस वक़्त इनकी (६०.१० मीटर की दूरी) थी इनका यह सबसे अच्छा प्रदर्शन था। 
2008 बीजिंग ओलंपिक खेलों में भी पूनिया ने हिस्सा लिया था लेकिन फाइनल तक नहीं पहुंच पाई थीं। 
०८ मई २०१२ में इन्होंने अपने कैरियर का सबसे अच्छा प्रदर्शन करते हुए ६४.७६ मीटर में हवाई ,संयुक्त राष्ट्र संघ में विश्व रिकॉर्ड बनाया था। जो कि विश्व रिकॉर्ड रहा था।

२०१० राष्ट्रमंडल खेल

डिस्कस थ्रोअर कृष्णा पूनिया भारत की पहली महिला एथलीट है जिन्होंने राष्ट्रमंडल खेलों में स्वर्ण पदक जीता हो , जो कि २०१० में दिल्ली में आयोजित किया गया था। इसमें पूनिया ने क्लीन स्वीप किया था।

२०१२ लन्दन ओलंपिक

२०१२ में लन्दन में हुए ओलंपिक खेलों भी कृष्णा पूनिया ने शानदार प्रदर्शन किया था , जिसमें उनका सबसे अच्छा प्रयास ६३.६२ रहा था।

राजनैतिक जीवन

पूनिया ने चुरू में एक चुनाव रैली में भारतीय राष्ट्रीय कांग्रेस पार्टी में शामिल हुई थी। कृष्णा पूनिया ने अपने पति जो भारतीय रेलवे में कार्यरत थे उन्हें अपनी नौकरी छोड़ने को बोली और भारतीय राष्ट्रीय कांग्रेस पार्टी में शामिल होने को कहा। इसके पश्चात उसने कांग्रेस पार्टी को स्वीकार लिया था।
पूनिया के भारतीय राष्ट्रीय कांग्रेस पार्टी की सदस्य बनने के बाद राजगढ़ विधानसभा के कई गांवों का दौरा भी किया था तथा इसमें बालिकाओं को शिक्षा देने की भी बातें कही थीं।
वर्तमान में कृष्णा पूनिया सादुलपुर(चूरू) से विधायक है।
राष्ट्रीय ग्रिड (भारत)

भारत का राष्ट्रीय ग्रिड (The National Grid (India) उच्च वोल्टता का विद्युतशक्ति संचरण ग्रिड है जो प्रमुख ऊर्जा संयंत्रों तथा उपकेन्द्रों को जोड़ता है। राष्ट्रीय ग्रिड का स्वामित्व पावर ग्रिड कारपोरेशन ऑफ इंडिया लिमिटेड के पास है और यही इसका संचालन एवं रखरखाव भी करता है। यह विश्व के सबसे विशाल तुल्यकालिक ग्रिडों (synchronous grids) में स्थान रखती है। ३० जून २०१७ को इसकी स्थापित विद्युत जनन क्षमता 329.23 जिगावाट थी।
सागर संभाग

सागर संभाग एक प्रशासनिक भौगोलिक इकाई है मध्य प्रदेश राज्य मे । सागर के प्रशासनिक मुख्यालय है वर्तमान में (2005), सागर संभाग के जिले-  छतरपुर, दमोह, पन्ना, सागर, टीकमगढ़, निवाड़ी
विवाचक अधिकरण

विवाचक अधिकरण (arbitral tribunal या arbitration tribunal) एक या एक से अधिक न्यायनिर्णायकों के पेनल को कहते हैं जो किसी विवाद को माध्यस्थम के द्वारा सुलझाने के लिये बनाया जाता है। ऐसे अधिकरण में केवल एक निर्णायक हो सकता है या एक से अधिक।
इंदिरा गांधी राजभाषा पुरस्कार

इंदिरा गांधी राजभाषा पुरस्कार राजभाषा नीति के कार्यान्वयन और हिंदी के प्रयोग को आगे बढ़ाने में उपलब्धियों के लिए दिए जाते हैं। वर्ष 1986-87 में यह पुरस्कार योजना आरंभ की गई थी। इसके अंतर्गत प्रत्येक वर्ष विभिन्न मंत्रालयों, विभागों, बैंकों, वित्तीय संस्थानों, सार्वजनिक क्षेत्र के प्रतिष्ठानों व शहर राजभाषा कार्यान्वयन समितियों को राजभाषा नीति के अनुपालन में उपलब्धियों के लिए पुरस्कार दिए जाते हैं। साथ ही केंद सरकार, बैंक, वित्तीय संस्थानों, विश्वविद्यालयों, प्रशिक्षण संस्थानों और केंद्रीय सरकार के स्वायत्त निकायों को हिंदी में मूल पुस्तकें लिखने वाले कार्यरत या सेवानिवृत्त कर्मचारियों को नकद पुरस्कार दिए जाते हैं।

अन्य पुरस्कार

आधुनिक विज्ञान, प्रौद्योगिकी व समकालीन विषयों के ज्ञान-विज्ञान पर मूल पुस्तक लेखन के लिए ‘राजीव गांधी राष्ट्रीय पुरस्कार योजना‘ भी चलाई जाती है। इस योजना में कोई भी भारतीय नागरिक भाग ले सकता है। क्षेत्रीय स्तर पर ‘क्षेत्रीय राजभाषा पुरस्कार‘ चलाए जाते हैं। ये पुरस्कार राजभाषा नीति के कार्यान्वयन और हिंदी के प्रयोग को आगे बढ़ाने में उपलब्धियों के लिए दिए जाते हैं। इसके लिए क्षेत्रीय/अधीनस्थ कार्यालयों, सार्वजनिक क्षेत्र के उपक्रमों, शहर राजभाषा कार्यान्वयन समितियों, बैंक व केंद्र सरकार के वित्तीय संस्थानों को पुरस्कार दिए जाते हैं।
स्वीट पोटेटो माइल्ड मोट्टल वाइरस

स्वीट पोटेटो माइल्ड मोट्टल वाइरस एक विषाणु है।
रूप

रूप वाक्य में प्रयुक्त शब्द को कहते हैं। इसे पद भी कहा जाता है। शब्दों के दो रूप है। एक तो शुद्ध रूप है या मूल रूप है जो कोश में मिलता है और दूसरा वह रूप है जो किसी प्रकार के संबंध-सूत्र से युक्त होता है। यह दूसरा, वाक्य में प्रयोग के योग्य रूप ही 'पद' या 'रूप' कहलाता है।
फिलाडेल्फिया फ़िलीज़

फिलाडेल्फिया फ़िलीज़, एक प्रसिद्ध बेसबॉल टीम है, जो फिलाडेल्फिया में आधारित है। वे मेजर लीग बेसबॉल में खेलते हैं।
शानू लहिरी

प्रारंभिक जीवन और शिक्षा

लहिरी का जन्म २३ जनवरी १९२८ को कोलकाता (तब कलकत्ता) में मजूमदार परिवार में हुआ था। वह कला और क्राफ्ट, कलकत्ता के गवर्नमेंट कॉलेज की छात्र थी, जहां से उन्होंने १९५१ में स्नातक की उपाधि प्राप्त की थी। वह एआईएफएसीएस के राष्ट्रपति के स्वर्ण पदक प्राप्त करने के लिए कॉलेज का पहली छात्र थी।

जीवनी

लहिरी बंगाल कला ऑफ आर्ट की एक चित्रकार थी। चित्रों की उनकी पहली प्रदर्शनी १९५० में हुई थी। १९६० में उन्होंने पेरिस जाने के लिए एक छात्रवृत्ति प्राप्त की, जिसमें भारत और विदेशों में दोनों चित्रकला प्रदर्शनों की एक श्रृंखला थी। 
१ फरवरी, २०१३ को उनका कोलकाता में निधन हो गया। उन्होंने अपनी आंखों का दान किया, और केरटोला श्मशान में उसका अंतिम संस्कार किया गया।
काउंटी चैम्पियनशिप 2017

टीमें

2017 चैंपियनशिप को दो डिवीजनों में विभाजित किया गया, डिवीजन वन में 8 टीमें, डिवीजन टू के साथ 10 टीमें। डिवीजन टू के टीमें 4 अन्य देशों में केवल एक बार खेलेंगे

फिक्चर्स

नवंबर 2016 में 2017 सीज़न के लिए फिक्चर्स सूची की घोषणा की गई थी
कदंब वृक्ष

विवरण

इसकी ऊँचाई 20-40 फ़ीट की मध्यम कोटि तक होती है। पत्ते महुवा से मिलते हैं, पर थोड़े छोटे और चमकीले होते हैं। वर्षा ऋतु पर इस पर फूल आते हैं। इसके डंठल पर चक्राकार पीले गुच्छे के रूप में बहुत छोटे सुगंधमय फूल होते हैं। कहा जाता है कि बादलों की गर्जना से इसके फूल अचानक खिल उठते हैं। पीला पराग झरने के बाद, पकने पर लाल हो जाते हैं। इसे 'हरिद्र' और 'नीप' भी कहा जाता था। फूलों में से इत्र निकाला जाता है। औरतें इनसे अपना शृंगार करती हैं।
ईसकी पत्ती,छाल,फल समान मात्रा में लेकर काढा पीने से टाईप २ डायाबिटीज ठीक होता है।
शैल रस्तोगी

डॉ॰ शैल रस्तोगी (जन्म : १ सितंबर १९२७) हिन्दी साहित्यकार हैं।  हिन्दी के एकांकीकारों में आपका प्रमुख स्थान है।

श्रीमती शैल रस्तोगी का जन्म १ सितंबर १९२७ को मेरठ में हुआ था। उन्होंने आगरा विश्वविद्यालय से एम.ए किया और बनारस हिंदू विश्वविद्यालय से डॉ हजारीप्रसाद द्विवेदी के निर्देशन में अपना पीएचडी किया।
उन्होंने रघुनाथ कन्या महाविद्यालय, मेरठ (उत्तर प्रदेश) में ३४ वर्षों तक अध्यापन के पश्चात ससम्मान अवकाश प्राप्त किया। अब पूरी तन्मयता से स्वतंत्र लेखन करतीं हैं।

कृतियाँ

यों मुक्तछंद-काव्य, दोहा, लघुकथा, कहानी, एकांकी, आलोचना इत्यादि प्राय: सभी विधाओं में भी पर्याप्त लेखन है। उनकी प्रकाशित कृतियाँ है:
एकांकी: भटकन, 'एक जिंदगी बनजारा' (उत्तर प्रदेश के राज्य पुरस्कार से सम्मानित), 'बिना रंगों के इंद्रधनुष' और 'सावधान सासूजी!'।
गीत : 'पराग', 'जंग लगे दर्पण', 'मन हुए हैं कांच के' और 'धूप लिखे आखर'। 'चांदनी धरती पालागन' (प्रेस में)।
हाइकु : 'प्रतिबिंबित तुम', 'सन्नाटा खिंचे दिन', 'दु:ख तो पाहुन हैं', 'बांसुरी है तुम्हारी' और 'अक्षर हीरे मोती'।
एथियोपियन श्रेणी

यह एक प्रमुख पर्वत श्रेणी हैं।

ऊंचाई (मीटर में)

४,६००
प्राचीन यूनानी रंगमंच

प्राचीन यूनानी नाट्यकला एक रंगमंचीय संस्कृति थी जो प्राचीन यूनान में ईसापूर्व ७०० ई में फली-फूली। इस काल में एथेन्स के नगर-राज्य सांस्कृतिक, राजनैतिक और सैन्य दृष्टि से बड़े महत्वपूर्ण हो गये थे। ये नगर-राज्य ही प्राचीन यूनानी नाट्यकला के केन्द्र में थे। इसमें तीन तरह के नाटक खेले जाते ते- ट्रैजेडी (दुखान्त नाटक ; 500 BC के अंतिम काल में), कमेडी (सुखान्त नाटक ; 490 BC), तथा सटायर ( satyr play ; व्यंग्य नाटक)।
१८४६ ईसा पूर्व

१८४६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८४६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
द्रविड़ स्थापत्य शैली

द्रविड़ शैली दक्षिण भारतीय हिन्दू स्थापत्य कला की तीन में से एक शैली है। यह शैली दक्षिण भारत में विकसित होने के कारण द्रविड़ शैली कहलाती है। तमिलनाडु व निकटवर्ती क्षेत्रों के अधिकांश मंदिर इसी श्रेणी के होते हैं।

स्थापत्य

इस शैली में मंदिर का आधार भाग वर्गाकार होता है तथा गर्भगृह के ऊपर का शिखर भाग प्रिज्मवत् या पिरामिडनुमा होता है, जिसमें क्षैतिज विभाजन लिए अनेक मंजिलें होती हैं। शिखर के शीर्ष भाग पर आमलक व कलश की जगह स्तूपिका होते हैं। इस शैली के मंदिरों की प्रमुख विशेषता यह है कि ये काफी ऊँचे तथा विशाल प्रांगण से घिरे होते हैं। प्रांगण में छोटे-बड़े अनेक मंदिर, कक्ष तथा जलकुण्ड होते हैं। परिसर में कल्याणी या पुष्करिणी के रूप में जलाशय होता है। प्रागंण का मुख्य प्रवेश द्वार गोपुरम कहलाता है। प्रायः मंदिर प्रांगण में विशाल दीप स्तंभ व ध्वज स्तंभ का भी विधान होता है।
ख़कास लोग

इतिहास

ख़कास लोगों की उत्पत्ति पर विद्वानों में मतभेद है। कुछ के अनुसार यह किरगिज़ लोगों के वंशज हैं जो कभी येनिसेय नदी के क्षेत्र में रहते थे और जिनके अन्य वंशज आधुनिक किर्गिज़स्तान में बसते हैं। १७वीं सदी में ख़कास लोगों ने अपना एक ख़कासिया राज्य बना रखा था जो एक मंगोल शासक के अधीन था। उस समय यहाँ रूसी लोगों का आकर बसना आरम्भ हो गया। १८२० के दशक में क्रास्नोयार्स्क क्राय के मिनुसिंस्क शहर के पास ज़मीन से सोना मिला और इस पूरे क्षेत्र का औद्योगीकरण शुरू हो गया।
१९वीं सदी में बहुत से ख़कास लोगों ने रूसी रहन-सहन अपना लिया। रूसी फ़ौजों ने बहुत से ख़कास लोगों को रूसी पारंपरिक ईसाई बनाने पर भी मजबूर किया, लेकिन आजतक ख़कास समाज में ओझा धर्म और बौद्ध धर्म के तत्व मिलते हैं और बहुत से ख़कास ईसाई ओझा और ईसाई धर्म के मिश्रण में विश्वास रखते हैं।
इन्द्रवर्मन प्रथम

इन्द्रवर्मन् के पूर्वजों

प्राह कोह् मंदिर के शिलालेख के अनुसार पवित्रा पर अंकित सोमवार,२५ जनवरी ८८० सदी (नींव दसता ७१३ ए  तीन जोड़े मंदिरों के मिनार तीन मृतक राजा और उनकी रानियों के लिए उनके द्वारा बनाया गया था जो की एक रूप में "स्मारक मंदिर" के रूप में देखा जा सकता है जो की शिलालेख के रूप में दरवाजे के चोखट में अंकित है। मध्य मिनार जयवर्मन द्वितीय और उनकी रानी धरनिन्द्ररादेवी को सम्रपित किया गया है। उन्हें उनके मरणोपरांत नाम परमेशवरा के नाम से जाना जाता है। (K. 320a), उत्तरी छोर वाला रूूूूद्रवर्मन और उनकी पत्नी राजेन्द्रादेवी (के३१८ए) उनके नाना और नानी,और दक्षिणी मिनार पृथ्वेन्द्रवर्मन (पृथ्वेन्द्रशवरा) और पृथ्वेन्द्रदेवी के नाम समर्पित किया।(३१५ए) (७१३बी)
इन्द्रवर्मन् प्रथम कि पत्नी, इन्द्रादेवी शम्भूपुरा,व्यधापुरा, और अनन्दितापुरा राज परिवार की वंशज थी (फुनान)  110-111 ्

पृथ्वीन्द्रवर्मन और रूद्रवर्मन

वास्तव में ९ वीं सदी में राजाओं के पारम्परिक उत्तराधिकार   विवादित था। कुछ पुरालेखवेत्ता जिनमें कमलेश्वर भट्टाचार्य और कार्ल-हाइ्न्ज गोलजियो शामिल हैं। जयवर्मन तृतीय के काल में अल्प गतिविधि और अभिलेखो की अनुपस्थिति में और प्राह को के समर्पित मिनार तथा रोलुओस  में पायी गई संस्कृत लेखों के वर्णन से ज्ञात होता है कि उनके और इन्द्रवर्मन् के बीच दो और राजा रूद्रवर्मन और पृथ्वेन्द्रवर्मन हुए हैं।.
लोलइ शिलालेख के अनुसार K 324 के इन्द्रवर्मन् के उत्तराधिकारी यशोवर्मन, दिनांक ८ जुलाई ८९३ सदी, रूद्रवर्मन उनकी माँ धरनेन्द्रदेवी, के छोटे भाई थे   जयावर्मन द्वितीय की रानी व पत्नी और जयावर्मन तृतीय की माँ जिसेके बारे में अपने बाकांग शिलालेख इन्द्रवर्मन् उल्लेख के तहत अपने मरणोपरांत नाम विष्णुलोक में K 826 छंद XXX, दिनांक ८८१/८२ सदी.

इंद्रवरामन के स्मारक और सार्वजनिक इमारतें

८०० सदी में जयवर्मन द्वितीय खमेर साम्रजय के संस्थापक माने जाते हैं। लेकिन इन्द्रवर्मन् प्रथम  को श्रेय जाता है जिन्होने भवन निर्माण के कार्य में प्रगति की तथा आने वाले अंगकोरीयन राजा उनका अनुसरण करे की नीव रखी। राजा ने अपने प्रथम कार्य में चावल की खेती के लिए नहरों का जाल बिछाया। इस लक्ष्य को प्राप्त करने के लिए एक बड़ा बांध जिसमे वर्षा में बरसात का पानी भरकर सुखे के समय उसे धीरे धीरे नहरों के एक जाल में छोड़ा जाये।

उत्तराधिकार

इन्द्रवर्मन प्रथम 889 में मारे गये मरणोपरांत  इशवरालोका, नाम प्राप्त किया और बेटे यशोवर्मन उनके उत्तराधिकारी बनें I I.:111